
BIROULUI PERMANENT

AL

CAMEREI DEPUTAŢILOR

Vă înaintăm, alăturat, raportul privind reexaminarea Legii pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, precum şi pentru modificarea art.16 alin.(3) din Legea nr.8/2016 privind înfiinţarea mecanismelor prevăzute de Convenţia privind drepturile persoanelor cu dizabilităţi, trimisă Comisiei juridice, de disciplină şi imunităţi cu adresa nr. Pl-x 257/2016/2017 din 1 septembrie 2017, spre dezbatere în fond, în vederea reexaminării, potrivit art.77 alin.(2) din Constituţia României, republicată, ca urmare a cererii Preşedintelui României. 

În raport cu obiectul şi conţinutul său, iniţiativa legislativă face parte din categoria legilor organice.

       
    PREŞEDINTE, 






         SECRETAR,

  
Eugen NICOLICEA






Alina Elena TĂNĂSESCU

RAPORT

privind reexaminarea Legii pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, precum şi pentru modificarea art.16 alin.(3) din Legea nr.8/2016 privind înfiinţarea mecanismelor prevăzute de Convenţia privind drepturile persoanelor cu dizabilităţi
În conformitate cu prevederile art. 137 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată în fond, prin adresa cu nr. Pl-x 257/2016/2017 din 1 septembrie 2017, înregistrată cu nr.4c-11/894 din 5 septembrie 2017, cu reexaminarea Legii pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, precum şi pentru modificarea art.16 alin.(3) din Legea nr.8/2016 privind înfiinţarea mecanismelor prevăzute de Convenţia privind drepturile persoanelor cu dizabilităţi, ca urmare a cererii Preşedintelui României, în temeiul prevederilor art.77 alin.(2) din Constituţia României, republicată.
Camera Deputaţilor este primă Cameră sesizată, în conformitate cu dispoziţiile art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare modificarea şi completarea Legii nr.35/1997 privind organizarea şi funcţionarea instituţiei Avocatului Poporului, republicată, cu modificările şi completările ulterioare, în scopul consolidării activităţii Avocatului Poporului de apărător al drepturilor omului în domeniul controlului constituţional şi al unificării practicii judiciare. Prin proiectul de act normativ se propune şi modificarea alin.(3) al art.1 din Legea nr.554/2004 a contenciosului administrativ şi abrogarea alin.(3) al art.16 din Legea nr.8/2016 privind înfiinţarea mecanismelor prevăzute de Convenţia privind drepturile persoanelor cu dizabilităţi.

Consiliul Legislativ a avizat favorabil iniţiativa legislativă, cu observaţii şi propuneri, conform adresei cu nr.630 din 30 iunie 2016.

Consiliul Superior al Magistraturii a avizat favorabil propunerea legislativă, cu observaţii şi propuneri, conform adresei cu nr.13451 din 7 iulie 2016.

Guvernul României a transmis un punct de vedere referitor la acest proiect de act normativ, prin adresa cu nr.9153 din 27 septembrie 2016, conform căruia susţine adoptarea iniţiativei legislative, sub rezerva însuşirii propunerilor şi observaţiilor formulate.

Comisia juridică, de disciplină şi imunităţi a Camerei Deputaţilor a aprobat un raport de adoptare a propunerii legislative, în data de 26 septembrie 2016.

Plenul Camerei Deputaţilor a respins iniţiativa legislativă în şedinţa din ziua de 4 octombrie 2016.

Legea a fost adoptată de Senat  în şedinţa din 27 iunie 2017 şi trimisă la promulgare la data de 4 iulie 2017.

Preşedintele României, prin adresa cu nr.317 din 24.07.2017 a transmis o cerere de reexaminare a Legii, formulată în temeiul prevederilor art.77 alin.(2) din Constituţia României, republicată.

Prin cererea de reexaminare se solicită reanalizarea unora dintre intervenţiile legislative privind statutul şi atribuţiile Avocatului Poporului, precum şi ale statutului personalului angajat al instituţiei Avocatul Poporului, întrucât “unele dintre aceste modificări şi/sau completări sunt de natură să genereze probleme de aplicare”.

Avocatul Poporului a transmis Comisiei juridice, de disciplină şi imunităţi, prin adresa cu nr.13553 din 7 septembrie 2017, un punct de vedere referitor la cererea de reexaminare, conform căruia consideră “că se impune reanalizarea aspectelor reţinute în cererea de reexaminare a preşedintelui României, cu luarea în considerare a precizărilor” formulate.



În conformitate cu prevederile art.61 şi art.137 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au reexaminat legea în şedinţa din ziua de 3 octombrie 2017.

Deputaţii au fost prezenţi la şedinţă conform listei de prezenţă.
Domnul deputat Bălănescu Alexandru a informat membrii comisiei cu privire la faptul că se va abţine de la vot întrucât a deţinut funcţia de adjunct al Avocatului Poporului.
Membrii comisiei prezenţi la dezbateri au reexaminat prevederile a căror reanalizare s-a solicitat în cererea de reexaminare şi au hotărât, cu majoritate de voturi, în conformitate cu prevederile art.137, alin.(1), lit. (a) din Regulamentul Camerei Deputaţilor, republicat, cu modificările şi completările ulterioare, să admită parţial solicitările formulate de Preşedintele României în cererea de reexaminare şi să propună plenului Camerei Deputaţilor, spre dezbatere şi adoptare, un raport de adoptare a  Legii pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, precum şi pentru modificarea art.16 alin.(3) din Legea nr.8/2016 privind înfiinţarea mecanismelor prevăzute de Convenţia privind drepturile persoanelor cu dizabilităţi, modificate parţial, cu amendamentele admise din Anexa 1 şi cu amendamentele respinse din Anexa 2, anexe care fac parte integrantă din prezentul raport.     
Iniţiativa legislativă face parte din categoria legilor organice, fiind incidente prevederile art.58 alin.(3) din Constituţia României, republicată.
         
    PREŞEDINTE,                                                 


SECRETAR,
           Eugen NICOLICEA


           

Alina Elena TĂNĂSESCU 

Consilier parlamentar,

 Rodica Penescu 
             Anexa 1

AMENDAMENTE ADMISE

	Nr.

 crt.
	Text adoptat iniţial de Parlament
	Text propus de comisie

(autorul amendamentului)


	Motivare/

Observaţii

	1. 
	Lege pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, precum şi pentru modificarea art.16 alin.(3) din Legea nr.8/2016 privind înfiinţarea mecanismelor prevăzute de Convenţia privind drepturile persoanelor cu dizabilităţi
	Nemodificat


	

	2.
	Art. I.- Legea nr. 35/1997 privind organizarea şi funcţionarea instituţiei Avocatul Poporului, republicată în Monitorul Oficial al României, Partea I, nr. 277 din 15 aprilie 2014, cu modificările şi completările ulterioare, se modifică şi se completează, după cum urmează:”


	Nemodificat


	

	3.
	6. Titlul Capitolului II se modifică şi va avea următorul cuprins:
„CAPITOLUL II
Avocatul Poporului”
	Nemodificat

	

	4.
	7. La articolul 9, după alineatul (3) se introduc două noi alineate, alin.(31) şi (32), cu următorul cuprins:
„(31) Până la desemnarea unui nou Avocat al Poporului, atribuţiile sale vor fi îndeplinite de unul dintre adjuncţii Avocatului Poporului, desemnat de birourile permanente ale Camerei Deputaţilor şi Senatului.

(32) Funcţia de Avocat al Poporului este asimilată ca rang şi salarizare cu funcţia de ministru.”
	Nemodificat

	Cererea de reexaminare a Preşedintelui României

“Nici Constituţia, nici legea nu stabilesc un termen în care Parlamentul ar trebui să numească un nou Avocat al Poporului în cazul încetării mandatului predecesorului. Apreciem că norma reglementată astfel este insuficientă, fiind utilă reanalizarea acesteia sub aspectul necesităţii instituirii duratei acestui interimat, evitându-se în acest mod posibilitatea ca adjunctul Avocatului Poporului să exercite aproape întregul mandat în funcţia de Avocat al Poporului.”

P.D.V. Avocatul Poporului

“… nu există nici un impediment legal pentru stabilirea unui termen de exercitare a mandatului Avocatului Poporului de către un adjunct al acestuia, în situaţia avută în vedere în cererea de reexaminare.”

	5.
	8. La articolul 9, alineatul (4) se modifică şi va avea următorul cuprins:
„(4) Avocatul Poporului, îndeplinind condiţiile de numire prevăzute pentru judecători la Curtea Constituţională, la data pensionării sau recalculării pensiei anterior acordate, beneficiază de pensie calculată şi stabilită în aceleaşi condiţii cu cea a judecătorilor Curţii Constituţionale, potrivit art.71 alin.(2) din Legea nr.47/1992 privind organizarea şi funcţionarea Curţii Constituţionale, republicată, cu modificările ulterioare. Pensia de serviciu astfel stabilită poate fi cumulată cu indemnizaţia pentru mandatul în curs de exercitare.”
	Nemodificat
	În cererea de reexaminare nu s-a solicitat reanalizarea alin. (4) al art. 9 din Legea nr.35/1997. 


	6.
	9. La articolul 9, după alineatul (4) se introduce un nou alineat, alin.(41), cu următorul cuprins:

„(41) Pensia de serviciu a Avocatului Poporului se actualizează ori de câte ori se majorează indemnizaţia brută lunară a judecătorilor de la Curtea Constituţională, aflat în activitate. Dacă în urma actualizării rezultă o pensie de serviciu mai mică, Avocatul Poporului îşi păstrează pensia aflată în plată.”
	„(41) Pensia de serviciu a Avocatului Poporului se actualizează în raport cu indemnizaţia judecătorilor Curţii Constituţionale şi se impozitează potrivit legii. Dacă în urma actualizării rezultă o pensie de serviciu mai mică, Avocatul Poporului îşi păstrează pensia aflată în plată.”

Autor amendament:

deputaţii PSD din Comisia Juridică
	Cererea de reexaminare a Preşedintelui României

“Excepţia stabilită la art. I pct.9 din legea aflată la promulgare încalcă principiul egalităţii consacrat în art.16 alin.(1) din Constituţie, instituind un privilegiu nejustificat pe baza unor criterii rezonabile şi obiective cu privire la procedura de stabilire a cuantumului pensiei Avocatului Poporului prin raportare la procedura de stabilire a pensiei judecătorilor Curţii Constituţionale.”

P.D.V. Avocatul Poporului

“... Art.71 alin.(2) din Legea nr.47/1992 privind organizarea şi funcţionarea Curţii Constituţionale a fost confirmată sub aspectul constituţionalităţii de instanţa de contencios administrative prin Decizia Curţii Constituţionale nr.163/2013. … pentru egalitate de tratament şi pentru a se evita orice posibilă încălcare a principiului egalităţii consacrat de art.16 alin.(1) din Constituţie sau o interpretare contrară voinţei legiuitorului, se impune menţinerea modului de stabilire a pensiei Avocatului Poporului similar cu cea a judecătorului Curţii Constituţionale.”

	7.
	13. La articolul 11, după alineatul (9) se introduc trei noi alineate, alin.(10)-(12), cu următorul cuprins:
„(10) La încetarea mandatului, adjuncţii Avocatului Poporului pot fi numiţi, la solicitarea acestora, într-o funcţie de conducere sau de execuţie, prin ordin al Avocatului Poporului, în cadrul instituţiei, pe posturile vacante.

(11) Adjuncţii Avocatului Poporului, precum şi persoanele care au îndeplinit funcţia de adjunct al Avocatului Poporului beneficiază, la împlinirea vârstei standard de pensionare, de pensie de serviciu în cuantum de 80% din indemnizaţia brută avută în ultima lună de activitate. Pensia de serviciu poate fi acordată anticipat adjuncţilor Avocatului Poporului, cu cel mult 5 ani înainte de împlinirea vârstei standard de pensionare, în acest caz cuantumul pensiei fiind micşorat cu 1% din baza de calcul prevăzută în acest alineat, pentru fiecare an care lipseşte până la împlinirea vârstei standard de pensionare. Pensia de serviciu astfel stabilită poate fi cumulată cu indemnizaţia pentru mandatul în curs de exercitare.
(12) Pensiile de serviciu ale adjuncţilor Avocatului Poporului se actualizează ori de câte ori se majorează indemnizaţia brută lunară a adjuncţilor Avocatului Poporului în activitate. Dacă în urma actualizării rezultă o pensie de serviciu mai mică, adjunctul Avocatului Poporului îşi păstrează pensia aflată în plată.”

	Nemodificat

Nemodificat

(12) Pensiile de serviciu ale adjuncţilor Avocatului Poporului se actualizează în raport cu indemnizaţia brută lunară a adjuncţilor Avocatului Poporului în activitate. Dacă în urma actualizării rezultă o pensie de serviciu mai mică, adjunctul Avocatului Poporului îşi păstrează pensia aflată în plată.”
Autor amendament:

deputaţii PSD din Comisia Juridică
	Cererea de reexaminare a Preşedintelui României

“În opinia noastră, prin această prevedere (alin.10) se instituie un privilegiu pentru foştii adjuncţi ai Avocatului Poporului la ocuparea unui post vacant în cadrul instituţiei, în detrimentul altor persoane care ar îndeplini criteriile cerute pentru ocuparea respectivului post prin concurs. O astfel de dispoziţie derogatorie de la regimul general al angajării încalcă art.16 alin.(1) din Constituţie, conform căruia cetăţenii sunt egali în faţa legii şi a autorităţilor publice, fără privilegii şi fără discriminări. …În cazul dispoziţiilor avute în vedere din legea aflată la promulgare nu rezultă de ce calitatea de adjunct al Avocatului Poporului, care a încetat în condiţiile legii (de exemplu, pentru incompatibilitate), poate constitui o justificare obiectivă şi rezonabilă pentru a reglementa o procedură de ocupare a unui post vacant, derogatorie de la regula conform căreia posturile vacante plătite din fonduri publice se ocupă prin concurs.” Dispoziţia prevăzută la alin.(10) al art.11 din legea trimisă la promulgare contravine, şi dispoziţiilor art.31 alin.(1) din Legea nr.153/2017 privind salarizarea personalului plătit din fonduri publice…. 

---------------------

“Argumentele de la Art. I pct.9 (alin.41) al legii supuse reexaminării…se aplică în mod corespunzător şi pentru dispoziţiile de la art. I pct.13 din legea aflată la promulgare (art.11, alin.(12).
P.D.V. Avocatul Poporului

“…la stabilirea pensiei de serviciu a adjuncţilor Avocatului Poporului(printre altele, pentru motive de echitate) ar trebui avute în vedere acelaşi mod de actualizare ca la Avocatul Poporului, actualizarea urmând a se efectua raportat la evoluţia indemnizaţiei adjunctului Avocatului Poporului, aflat în funcţie la data recalculării.”

	8.
	54. Capitolului VI se modifică şi va avea următorul cuprins:
„CAPITOLUL VI
Structura organizatorică, statutul personalului instituţiei Avocatul Poporului şi incompatibilităţile
Secţiunea 1

Structura organizatorică
Art.33.- Structura organizatorică, statul de funcţii şi numărul de personal necesar activităţii instituţiei se aprobă, prin ordin, de Avocatul Poporului, în limita bugetului anual.

Art.331.- (1) Instituţia Avocatul Poporului are următoarea structură organizatorică:
A. Structura centrală:
1. Domeniile de activitate, coordonate de adjuncţii Avocatului Poporului:
a) Domeniul drepturilor omului, egalitate de şanse între bărbaţi şi femei, culte religioase şi minorităţi naţionale;
b) Domeniul drepturile copilului, ale familiei, tinerilor, pensionarilor,
persoanelor cu handicap;
c) Domeniul armată, justiţie, poliţie, penitenciare;
d) Domeniul proprietate, muncă, protecţie socială, impozite şi taxe.
2. Mecanismul naţional de prevenire, ca structură autonomă în cadrul instituţiei Avocatul Poporului, coordonat de un adjunct al Avocatului Poporului.
3. Direcţia contencios, coordonată de un director, în subordinea directă a Avocatului Poporului, formată din:
a) Biroul contencios constituţional şi recurs în interesul legii;
b) Biroul contencios administrativ şi juridic;
c) Biroul analiză acte normative, relaţii externe şi comunicare.

4. Cabinetul Avocatului Poporului, în subordinea directă a Avocatului
Poporului.
5. Audit, în subordinea directă a Avocatului Poporului.
6. Biroul financiar, salarizare şi resurse umane, în subordinea directorului coordonator.
7. Biroul administrativ, în subordinea directorului coordonator.
B. Structura teritorială:
1. Birouri teritoriale;
2. Centre zonale, care fac parte din structura Mecanismului naţional de
prevenire.

(2) În cadrul structurii organizatorice, prin ordin al Avocatului Poporului, se pot organiza direcţii, servicii, birouri, alte categorii de compartimente sau comisii cu activitate temporară, stabilindu-se numărul posturilor de conducere, atribuţiile, precum şi personalul necesar pentru fiecare compartiment, în raport cu competenţa instituţiei.

(3) Modul de organizare şi funcţionare al structurilor din cadrul instituţiei Avocatului Poporului, numărul de posturi şi atribuţiile acestora se stabilesc prin regulamentul de organizare şi funcţionare, aprobat prin ordin al Avocatului Poporului, în limitele prezentei legi.

(4) Cabinetul Avocatului Poporului este organizat prin ordin al Avocatului Poporului în baza prevederilor Ordonanţei Guvernului nr.32/1998 privind organizarea cabinetului demnitarului din administraţia publică centrală, aprobată, cu modificări, prin Legea nr. 760/2001, cu modificările şi completările ulterioare.
Secţiunea a 2-a

Statutul personalului instituţiei Avocatul Poporului
Art.332.- (1) Activitatea desfăşurată de personalul de conducere şi de execuţie de specialitate cu studii juridice în cadrul instituţiei Avocatul Poporului constituie vechime în specialitatea studiilor absolvite şi în magistratură, în condiţiile prevăzute de dispoziţiile art.86 din Legea nr.303/2004 privind statutul judecătorilor şi procurorilor, republicată, cu modificările şi completările ulterioare.

(2) Personalul de conducere şi de execuţie de altă specialitate decât cea juridică din cadrul instituţiei Avocatul Poporului beneficiază de vechime în specialitatea studiilor absolvite.

Art.333.-(1) Personalul instituţiei Avocatul Poporului îşi desfăşoară activitatea în baza contractului individual de muncă şi este asimilat ca rang, salarizare şi condiţii de pensionare cu funcţionarii publici parlamentari, beneficiind, în mod corespunzător, de toate drepturile şi având toate obligaţiile acestora. Salarizarea personalului din cadrul instituţiei Avocatul Poporului se face la nivelul prevăzut de lege pentru personalul din aparatul Parlamentului.

(2) Prin personalul instituţiei Avocatului Poporului se înţelege personalul de conducere, personalul de execuţie de specialitate şi personalul administrativ, salarizat, potrivit legii.

(3) Întreg personalul beneficiază de sporuri sau alte adaosuri salariale stabilite potrivit legii, calculate la salariul de bază lunar brut de încadrare corespunzător funcţiei în care sunt încadraţi.

(4) Personalul care efectuează vizite sau anchete în spaţii unde există factori cu grad de pericol ridicat ce pot afecta sănătatea şi integritatea fizică şi psihică beneficiază de un spor al cărui cuantum şi ale cărui condiţii de acordare se vor stabili prin ordin, de către Avocatul Poporului, conform legii salarizării.

(5) Personalului din cadrul instituţiei Avocatul Poporului, nominalizat în echipele de proiecte finanţate din fonduri comunitare nerambursabile postaderare, precum şi din împrumuturi externe contractate sau garantate de stat rambursabile sau nerambursabile, îi sunt aplicabile prevederile legale în materie.
Art.334.- (1) Direcţia contencios, coordonată de un director, în subordinea directă a Avocatului Poporului, este formată din:
a) Biroul contencios constituţional şi recurs în interesul legii;
b) Biroul contencios administrativ şi juridic;
c) Biroul analiză acte normative, relaţii externe şi comunicare.
(2) Directorul coordonator îşi desfăşoară activitatea în subordinea directă a Avocatului Poporului. Directorul coordonator asigură pregătirea, organizarea şi coordonarea activităţilor Biroului financiar, salarizare şi resurse umane şi a Biroului administrativ şi răspunde de activitatea acestora.

(3) Birourile sunt conduse de şefi de birou.
Art.34.- (1) Funcţiile de conducere şi de execuţie de specialitate din aparatul instituţiei Avocatul Poporului se ocupă prin concurs sau examen, în condiţiile legii, cu excepţia situaţiilor prevăzute la alin.(4) şi la art.11 alin.(10).

(2) Condiţiile pentru ocuparea funcţiilor de conducere şi de execuţie de specialitate sunt stabilite prin ordin al Avocatului Poporului.

(3) Trecerea de pe un post de conducere pe un post de execuţie vacant se face, prin ordin al Avocatului Poporului, la cererea, scrisă şi motivată, a celui care ocupă funcţia de conducere.

(4) În situaţia în care se desfiinţează o funcţie de conducere ocupată, postul propriu al persoanei se transformă într-o funcţie de execuţie sau de conducere corespunzătoare studiilor şi condiţiilor de vechime ale acesteia, cu respectarea opţiunii persoanei al cărei post se desfiinţează.

(5) La birourile teritoriale şi la centrele zonale ale instituţiei Avocatului Poporului, îşi desfăşoară activitatea personal contractual, având funcţiile de consilieri, experţi, referenţi şi personal administrativ.
Art.35.- Încălcarea prevederilor prezentei legi sau ale Regulamentului de organizare şi funcţionare a instituţiei Avocatul Poporului de către personalul acesteia atrage răspunderea penală, disciplinară sau administrativă, după caz. Răspunderea disciplinară se stabileşte conform Regulamentului de organizare şi funcţionare a instituţiei Avocatul Poporului.”
	Nemodificat 

Nemodificat 

Nemodificat


	Cererea de reexaminare a Preşedintelui României

Art.333 alin.(4) – “Ţinând cont de faptul că există o reglementare care conţine dispoziţii cu privire la salarizarea personalului plătit din fonduri publice, inclusiv cu privire la cuantumul sporurilor care pot fi acordate, considerăm că modificările avute în vedere în legea aflată la promulgare trebuie să se raporteze la regulile stabilite în legea cadru în materie (Legea nr.153/2017 privind salarizarea personalului plătit din fonduri publice).”

P.D.V. Avocatul Poporului

“… menţionez că într-o asemenea situaţie s-ar impune o dispoziţie din care să rezulte că, personalul de specialitate, care prin natura muncii desfăşoară vizite sau anchete în spaţii unde există factori cu grad de pericol ridicat ce pot afecta sănătatea şi integritatea fizică sau psihică, beneficiază de sporurile acordate entităţilor care fac obiectul vizitei sau anchetei, dacă în cadrul instituţiilor respective aceste drepturi sunt recunoscute şi acordate.”

Cererea de reexaminare a Preşedintelui României

Raportat la argumentele expuse, considerăm necesară reanalizarea dispoziţiilor de la art.I pct. 54 din legea aflată la promulgare, referitoare la art.34 alin.(1) din Legea nr.35/1997, care prevăd că funcţiile de conducere şi de execuţie de specialitate din cadrul instituţiei Avocatul Poporului se ocupă prin concurs sau examen, în condiţiile legii, cu excepţia situaţiilor prevăzute la art.34 alin.(4) şi la art.11 alin.(10) din Legea nr.35/1997”.



Anexa 2

AMENDAMENTE RESPINSE
	Nr.

 crt.
	Legea nr.35/1997

Text în vigoare
	Text adoptat iniţial de Parlament
	Text propus de comisie

(autorul/autorii amendamentului)


	Motivarea amendamentului/

Observaţii

	1.
	Art. 9

(4) Avocatul Poporului, îndeplinind condiţiile de numire prevăzute pentru judecători la Curtea Constituţională, la data pensionării sau recalculării pensiei anterior stabilite, beneficiază de pensie calculată similar cu cea a judecătorilor Curţii Constituţionale.


	8. La articolul 9, alineatul (4) se modifică şi va avea următorul cuprins:
„(4) Avocatul Poporului, îndeplinind condiţiile de numire prevăzute pentru judecători la Curtea Constituţională, la data pensionării sau recalculării pensiei anterior acordate, beneficiază de pensie calculată şi stabilită în aceleaşi condiţii cu cea a judecătorilor Curţii Constituţionale, potrivit art.71 alin.(2) din Legea nr.47/1992 privind organizarea şi funcţionarea Curţii Constituţionale, republicată, cu modificările ulterioare. Pensia de serviciu astfel stabilită poate fi cumulată cu indemnizaţia pentru mandatul în curs de exercitare.”


	Se abrogă.

Autori amendament:

deputaţii PNL din Comisia Juridică


	

	2. 
	
	9. La articolul 9, după alineatul (4) se introduce un nou alineat, alin.(41), cu următorul cuprins:

„(41) Pensia de serviciu a Avocatului Poporului se actualizează ori de câte ori se majorează indemnizaţia brută lunară a judecătorilor de la Curtea Constituţională, aflat în activitate. Dacă în urma actualizării rezultă o pensie de serviciu mai mică, Avocatul Poporului îşi păstrează pensia aflată în plată.”

	Se elimină.

Autori amendament:

deputaţii PNL din Comisia Juridică


	

	3.
	
	13. La articolul 11, după alineatul (9) se introduc trei noi alineate, alin.(10)-(12), cu următorul cuprins:
(12) Pensiile de serviciu ale adjuncţilor Avocatului Poporului se actualizează ori de câte ori se majorează indemnizaţia brută lunară a adjuncţilor Avocatului Poporului în activitate. Dacă în urma actualizării rezultă o pensie de serviciu mai mică, adjunctul Avocatului Poporului îşi păstrează pensia aflată în plată.”

	Se elimină.

Autori amendament:

deputaţii PNL din Comisia Juridică

